CELEX: 62009CO0381
Language: sk
Date: 2010-07-07 00:00:00
Title: Uznesenie Súdneho dvora (siedma komora) zo 7. júla 2010.#Gennaro Curia proti Ministero dell'Economia e delle Finanze a Agenzia delle Entrate.#Návrh na začatie prejudiciálneho konania: Corte suprema di cassazione - Taliansko.#Článok 104 ods. 3 prvý pododsek rokovacieho poriadku - Šiesta smernica DPH - Pôsobnosť - Oslobodenie od DPH - Článok 13 B písm. d) bod 1 - Poskytovanie, dohadovanie a správa úverov - Úžernícke pôžičky - Nedovolená činnosť podľa vnútroštátnej právnej úpravy.#Vec C-381/09.

Uznesenie Súdneho dvora (siedma komora) zo 7. júla 2010 – Gennaro Curia/Ministero dell’Economia e delle Finanze a Agenzia
            delle Entrate
      (vec C‑381/09)
      „Článok 104 ods. 3 prvý pododsek rokovacieho poriadku – Šiesta smernica o DPH – Pôsobnosť – Oslobodenie od DPH – Článok 13 B písm. d) bod 1 – Poskytovanie, sprostredkovanie a správa úverov – Úžernícke pôžičky – Činnosť, ktorá je podľa vnútroštátnej právnej úpravy protiprávna“
      1.                     Daňové ustanovenia – Harmonizácia právnych predpisov – Dane z obratu – Spoločný systém dane z pridanej hodnoty – Vecná pôsobnosť
            (smernica Rady 77/388) (pozri body 18 – 20 a výrok)
      2.                     Daňové ustanovenia – Harmonizácia právnych predpisov – Dane z obratu – Spoločný systém dane z pridanej hodnoty – Oslobodenia
            upravené v šiestej smernici – Oslobodenie úkonov, ktorými sa poskytuje úver [smernica Rady 77/388, článok 13 B písm. d) bod
            1] (pozri body 18 – 20 a výrok)
      Predmet
      
         
               Návrh na začatie prejudiciálneho konania – Výklad článku 13 B písm. d) bodu 3 šiestej smernice Rady 77/388/EHS zo 17. mája
                  1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty:
                  jednotný základ jej stanovenia (Ú. v. ES L 145, s. 1; Mim. vyd. 09/001, s. 23) – Oslobodenia od dane – Operácie súvisiace
                  s poskytnutím, so sprostredkovaním a správou pohľadávok – Činnosť úžerníckeho požičiavania peňazí, ktorá je podľa vnútroštátnej
                  právnej úpravy protiprávna
               
            Výrok
      Úžernícke požičiavanie peňazí, ktoré je porušením vnútroštátneho trestného práva, spadá napriek svojej protiprávnosti do pôsobnosti
         šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu
         – spoločný systém dane z pridanej hodnoty: jednotný základ jej stanovenia. Článok 13 B písm. d) bod 1 tejto smernice sa má
         vykladať v tom zmysle, že členský štát túto činnosť nemôže zaťažiť daňou z pridanej hodnoty, keďže podobná činnosť poskytovania
         pôžičiek s primeraným úrokom je od tejto dane oslobodená.